ওয়েব ডেস্ক: রাসেল স্ট্রিটে বেআইনিভাবে গাড়ি পার্ক করায় অভিযুক্তকে প্রকাশ্য রাস্তাতেই মারধর করলেন কর্তব্যরত ট্রাফিক পুলিস। চব্বিশ ঘণ্টার হাতে এসেছে সেই চাঞ্চল্যকর ফুটেজ। নিয়ম ভেঙে গাড়ি পার্ক করায় এক যুবকের গাড়ির চাকায় ক্ল্যাম্প লাগিয়ে দেন কর্তব্যরত ট্রাফিক পুলিস।  কিন্তু  স্টেপনি দিয়ে ক্ল্যাম্প লাগানো চাকা খুলে ফেলে অন্য চাকা লাগিয়ে উধাও হওয়ার চেষ্টা করে গাড়ির চালক।   পরে অভিযুক্তকে তাড়া করে ধরে ফেলেন কর্তৃব্যরত ট্রাফিক সার্জেন্ট। আর এরপর রাস্তাতেই শুরু হয় মারধর।  পরে অভিযুক্ত যুবককে গ্রেফতার করা হয়। ওই ট্রাফিক সার্জেন্টের ভূমিকা খতিয়ে দেখা হবে জানিয়েছেন ডিসি ট্রাফিক।